Studenterradioerne i Polen kan deles i to grupper. En stor del er samlet i gruppen "polske akademiske radiostationer" (polsk: Polskie Rozgłośnie Akademickie, PRA), et samvirke mellem chefredaktører for højskoleradioer med koncession. Dette netværk oprettedes i 2003 i Rzeszów med otte polske studenterradioer. Formålet med dette samarbejde er at indpasse radioerne i Polen i en fælles strategi med hensyn til arbejdsområde hvad angår program, promotion og kommercielle interesser. Formand for PRA er Andrzej Blahaczek, chefredaktør af Radio Centrum i Rzeszów. I deres senderadius bor mindst 5,4 mio. potentielle tilhørere, deraf er over 900.000 studenter. Ligeledes kan man livestreame alle sendere verdensomspændende på internettet. Nogle kan man også modtage i lokalkabelnettet. Radiostationerne handler inden for rammen af netværket og har delvis meget forskellige musikformater. Alle spiller ganske vist alternativ musik ved siden af mainstream, for det meste rock. En stor del af stationerne spiller ingen eller ganske få hits, som man ellers kan høre på andre polske stationer. Journalistikken dækker overvejende blot nyhederne og studenterlivet. Kun en del af radioerne har også bymæssig karakter.